1. ΝΟΜΟΘΕΤ. ΔΙΑΤΑΓΜΑ υπ΄ αριθ. 3960 της 26 Ιουλ./5 Αυγ. 1959 (ΦΕΚ Α΄ 153)  Περί ιδρύσεως Ταμείου Αεροπορικής Αμύνης (Τ.Α.Α.). Ίδρυσις Άρθρ.1.-1.Ιδρύεται νομικόν πρόσωπον δημοσίου δικαίου υπό τον τίτλον “Ταμείον Αεροπορικής Αμύνης (Τ.Α.Α.)” αναφερόμενον εν ταις επομέναις διατάξεσι δια της λέξεως Ταμείον. 2.Το Ταμείον τελεί υπό την ανωτάτην εποπτείαν και έλεγχον του Υπουργού Εθνικής Αμύνης, ασκούμενον δια του Αρχηγού του Γενικού Επιτελείου Αεροπορίας. Άρθρ.2.-Σκοπός του Ταμείου έσεται η αντιμετώπισις αναγκών της Ελληνικής Βασιλικής Αεροπορίας καθοριζομένων, εν τω πλαισίω της Αεροπορικής Αμύνης της Χώρας, δι΄ αποφάσεων του Υπουργού Εθνικής Αμύνης, κατόπιν γνωμοδοτήσεως του Ανωτάτου Συμβουλίου Αεροπορίας. Περιουσία-Πόροι Άρθρ.3.-Περιουσίαν και πόρους του Ταμείου αποτελούν: α)Πάσαι αι υπέρ της Βασιλικής Αεροπορίας συσταθείσαι κληρονομίαι, κληροδοσίαι και δωρεαί η εξ οιασδήποτε άλλης αιτίας παροχαί, ως και αι πρόσοδοι τούτων, αίτινες από της ισχύος του παρόντος Νόμου καθίστανται περιουσία αυτού. β)Πάσαι αι υπέρ της Βασιλικής Αεροπορίας και το Ταμείον συσταθησόμεναι κληρονομίαι, κληροδοσίαι και δωρεαί η εξ οιασδήποτε αιτίας παροχαί, ως και αι πρόσοδοι τούτων. γ)Το προϊόν εκποιήσεως του πλεονάζοντος ευχρήστου μεν αλλ΄ οριστικώς μη αναγκαίου εις την Βασιλικήν Αεροπορίαν Πολεμικού Υλικού κατά την κρίσιν του Υπουργού Εθνικής Αμύνης, στηριζομένην και εις σύμφωνον γνώμην του Ανωτάτου Συμβουλίου Αεροπορίας, το οποίον εκποιείται κατά την καθοριζομένην υπό των ισχυουσών διατάξεων, περί εκποιήσεως πραγμάτων του Δημοσίου, διαδικασίαν, του αχρήστου τοιούτου υλικού περιερχομένου εις το Μετοχικόν Ταμείον Βασιλικής Αεροπορίας.      δ)Από της ισχύος του παρόντος Νόμου, το Ταμείον υπεισέρχεται εις όλα τα έναντι τρίτων δημιουργηθέντα υπέρ του Δημοσίου δικαιώματα και αναληφθείσας υπ΄ αυτού υποχρεώσεις εξ εγκύρων συμβάσεων συναφθεισών κατά το παρελθόν εφ΄ απάντων των καθοριζομένων εν εδάφ. α΄ του παρόντος άρθρου περιουσιακών στοιχείων. Συγκέντρωσις-Εκποίησις περιουσίας Άρθρ.4.-1.Το Ταμείον οφείλει άμα τη ενάρξει της ισχύος του παρόντος Νόμου να συγκεντρώση την κατά το άρθρ. 3 περιουσίαν ως και τους πόρους αυτού και να διαχειρίζεται ταύτα αποδοτικώς προς πραγματοποίησιν του κατά το άρθρ. 2 σκοπού αυτού. 2.Το Ταμείον δικαιούται να εκποιή την περιουσίαν και τους πόρους αυτού κατόπιν γνωμοδοτήσεως της Διοικήσεως τούτου, εγκρινομένης δι΄ αποφάσεως του Υπουργού Εθνικής Αμύνης, κατά την καθοριζομένην υπό των ισχυουσών εκάστοτε διατάξεων, περί εκποιήσεως πραγμάτων του Δημοσίου, διαδικασίαν, προκειμένου δε περί της εκ δωρεών, κληροδοσιών και κληρονομιών περιουσίας κατά την επί τούτων ισχύουσαν εκάστοτε διαδικασίαν. Διοίκησις-Οργάνωσις-Διαχείρισις Άρθρ.5.-1.Τα της διοικήσεως και οργανώσεως του Ταμείου, τα της συνθέσεως του προσωπικού αυτού, τα του τρόπου συγκεντρώσεως της περιουσίας και των πόρων αυτού, τα της εκμεταλλεύσεως, διαχειρίσεως, διαθέσεως και επενδύσεως της περιουσίας, τα της εισπράξεως των πόρων και των πάσης φύσεως δαπανών, το οικονομικόν και λογιστικόν σύστημα και πάσα λεπτομέρεια αναγκαία δια την εκτέλεσιν του παρόντος Νόμου, καθορισθήσονται δια Β.Δ/των προκαλουμένων τη προτάσει των Υπουργών Οικονομικών και Εθνικής Αμύνης. 2.Τα της λειτουργίας των Υπηρεσιών, τα καθήκοντα και αι αρμοδιότητες της Διοικήσεως του Ταμείου και της Διευθύνσεως αυτού ως και πάσα λεπτο-μέρεια αναγκαία δια την λειτουργίαν του Ταμείου καθορισθήσονται δια Κανονισμού καταρτιζομένου υπό της Διοικήσεως του Ταμείου και εγκρινομένου δι΄ αποφάσεως  του  Υπουργού Εθνικής  Αμύνης, δη-     (Αντί της σελ. 91) Σελ. 91(α) Τεύχος 393-Σελ. 123 Ταμείο Αεροπορικής Άμυνας 38.Α.ι.1   112 μοσιευομένης εις την Εφημερίδα της Κυβερνήσεως. Ο Κανονισμός ούτος δύναται να τροποποιήται κατά την αυτήν ως άνω διαδικασίαν. Διαχείρισις των εντός απηγορευμένων  Ζωνών Αεροδρομίων και Αεροπορικών   περιοχών δημοσίων κτημάτων Άρθρ.6.-1.Δι΄ αποφάσεων του Υπουργού Εθνικής Αμύνης, εκδιδομένων μετά σύμφωνον γνώμην του Ανωτάτου Συμβουλίου Αέρος, δύνανται να τίθενται, εκάστοτε, εις εφαρμογήν, εν όλω η εν μέρει, αναλόγως της σκοπιμότητος και της ανάγκης, αι διατάξεις του Α.Ν. 1400/1938 “περί διαχειρίσεως των εντός απηγορευμένων Ζωνών Ναυτικών Οχυρών Δημοσίων Κτημάτων”, ως αύται εκάστοτε ισχύουν, υπό την προϋπόθεσιν ότι δια του μέτρου τούτου δεν επέρχεται ζημία η μείωσις των εκ του άρθρ. 4 παρ. 15 του Α.Ν. 1988/1939 “περί Μετοχικού Ταμείου Βασιλικής Αεροπορίας” απορρεόντων δικαιωμάτων και συμφερόντων του Μετοχικού Ταμείου Βασιλικής Αεροπορίας. 2.Όπου εν τω Α.Ν. 1400/1938 γίνεται μνεία Υπουργού Ναυτικών και εξηρτημένων αυτώ Υπηρεσιών και Οργανισμών νοούνται αντιστοίχως Υπουργός Εθνικής Αμύνης (Γ.Ε.Α.) και Ταμείον Αεροπορικής Αμύνης. Άρθρ.7.-Επί παντός θέματος αφορώντος το Ταμείον Αεροπορικής Αμύνης μη ρυθμιζομένου υπό του παρόντος η των εκδοθησομένων δυνάμει του άρθρ. 5 του παρόντος Β.Δ/των, εφαρμόζονται αι εκάστοτε ισχύουσαι διατάξεις περί Ταμείου Εθνικής Αμύνης. Η ισχύς του παρόντος άρχεται από της δημοσίευσεως αυτού δια της Εφημερίδος της Κυβερνήσεως.   